CELEX: 32021R1219
Language: et
Date: 2021-07-26 00:00:00
Title: Komisjoni rakendusmäärus (EL) 2021/1219, 26. juuli 2021, millega muudetakse rakendusmäärust (EL) 2021/128, millega kehtestatakse EAGFi kuludeks eraldatav netosaldo

27.7.2021   
               
               
                  ET
               
               
                  Euroopa Liidu Teataja
               
               
                  L 267/14
               
            
         KOMISJONI RAKENDUSMÄÄRUS (EL) 2021/1219,
         26. juuli 2021,
         millega muudetakse rakendusmäärust (EL) 2021/128, millega kehtestatakse EAGFi kuludeks eraldatav netosaldo
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artikli 16 lõiget 2,
         ning arvestades järgmist:
         
                     (1)
                  
                  
                     Komisjoni rakendusmääruses (EL) 2021/128 (2) on sätestatud Euroopa Põllumajanduse Tagatisfondi (EAGF) kuludeks eraldatud netosaldo, samuti Euroopa Maaelu Arengu Põllumajandusfondile (EAFRD) vastavalt Euroopa Parlamendi ja nõukogu määruse (EL) nr 1307/2013 (3) artikli 7 lõikele 2 ja artiklile 14 eelarveaastateks 2021–2027 kättesaadavaks tehtud summad.
                  
               
                     (2)
                  
                  
                     Vastavalt määruse (EL) nr 1306/2013 artikli 16 lõikele 1 on EAGFi kulude iga-aastane ülemmäär aastatel 2021–2027 turuga seotud kulude ja otsetoetuste vaheülemmäära maksimumsumma, mis on kehtestatud nõukogu määruse (EL, Euratom) 2020/2093 (4) I lisas.
                  
               
                     (3)
                  
                  
                     Kooskõlas määruse (EL) nr 1307/2013 artikli 11 lõike 6 neljanda lõiguga teatas mitu liikmesriiki komisjonile oma otsusest vähendada otsetoetuste summat vastavalt kõnealuse määruse artikli 11 lõikele 1 ja vähendamisest tekkivad hinnangulised summad 2021. kalendriaastal. Kõnealuse määruse artikli 7 lõike 2 kohaselt tehakse toetuste vähendamisest tekkivad hinnangulised summad kättesaadavaks EAFRDst rahastatava liidu toetusena.
                  
               
                     (4)
                  
                  
                     Määruse (EL) nr 1307/2013 artikli 14 lõike 1 seitsmenda lõigu kohaselt teatas mitu liikmesriiki komisjonile oma otsusest teha 2021. eelarveaastal EAFRDst rahastatava lisatoetusena kättesaadavaks teatav protsent oma 2022. kalendriaasta otsetoetuste iga-aastasest riiklikust ülemmäärast.
                  
               
                     (5)
                  
                  
                     Määruse (EL) nr 1307/2013 artikli 14 lõike 2 seitsmenda lõigu kohaselt teatas mitu liikmesriiki komisjonile oma otsusest teha 2021. kalendriaastal otsetoetustena kättesaadavaks teatav protsent toetusest, mida rahastatakse EAFRDst 2022. eelarveaastal.
                  
               
                     (6)
                  
                  
                     Määruse (EL) nr 1307/2013 II ja III lisas kehtestatud asjaomaseid riiklikke ülemmäärasid kohandati sellele vastavalt komisjoni delegeeritud määrusega (EL) 2021/1017 (5).
                  
               
                     (7)
                  
                  
                     Vastavalt määruse (EL, Euratom) 2020/2093 artikli 2 lõikele 1 tuleb kohandada kõnealuse määruse I lisas kehtestatud mitmeaastases finantsraamistikus turuga seotud kulude ja otsetoetuste vaheülemmäära pärast EAFRD ja otsetoetuste vahelisi ümberpaigutusi kõnealuse määruse artikli 4 kohase tehnilise kohandamise raames.
                  
               
                     (8)
                  
                  
                     Seepärast on vaja kohandada rakendusmääruses (EL) 2021/128 sätestatud EAGFi kuludeks eraldatava netosaldo suurust. Selguse huvides tuleks avaldada ka EAFRD-le kättesaadavaks tehtavad summad.
                  
               
                     (9)
                  
                  
                     Seepärast tuleks rakendusmäärust (EL) 2021/128 vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) 2021/128 lisa asendatakse käesoleva määruse lisa tekstiga.
         
         
            Artikkel 2
            Käesolev määrus jõustub seitsmendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. juuli 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 347, 20.12.2013, lk 549.
         
            (2)  Komisjoni 3. veebruari 2021. aasta rakendusmäärus (EL) 2021/128, millega kehtestatakse EAGFi kuludeks eraldatav netosaldo (ELT L 40, 4.2.2021, lk 8).
         
            (3)  Euroopa Parlamendi ja nõukogu 17. detsembri 2013. aasta määrus (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009 (ELT L 347, 20.12.2013, lk 608).
         
            (4)  Nõukogu 17. detsembri 2020. aasta määrus (EL, Euratom) 2020/2093, millega määratakse kindlaks mitmeaastane finantsraamistik aastateks 2021–2027 (ELT L 433I, 22.12.2020, lk 11).
         
            (5)  Komisjoni 15. aprilli 2021. aasta delegeeritud määrus (EL) 2021/1017, millega muudetakse Euroopa Parlamendi ja nõukogu määruse (EL) nr 1305/2013 I lisa ning Euroopa Parlamendi ja nõukogu määruse (EL) nr 1307/2013 II ja III lisa (ELT L 224, 24.6.2021, lk 1).
      
      
         
            LISA
            
                        (miljonit eurot)
                     
                  
                        Eelarveaasta
                     
                     
                        EAFRD-le kättesaadavaks tehtud summad
                     
                     
                        EAFRDst ümber paigutatud summad
                     
                     
                        EAGFi kulude jaoks kasutatav netosaldo
                     
                  
                        Määruse (EL) nr 1307/2013 artikli 14 lõige 1
                     
                     
                        Määruse (EL) nr 1307/2013 artikli 7 lõige 2
                     
                     
                        Määruse (EL) nr 1307/2013 artikli 14 lõige 2
                     
                  
                        2021
                     
                     
                        1 099,539 
                     
                     
                        58,165 
                     
                     
                        600,658 
                     
                     
                        40 367,954 
                     
                  
                        2022
                     
                     
                        1 086,292 
                     
                     
                        57,919 
                     
                     
                        525,400 
                     
                     
                        40 638,189 
                     
                  
                        2023
                     
                     
                         
                     
                     
                         
                     
                     
                         
                     
                     
                        41 518,000 
                     
                  
                        2024
                     
                     
                         
                     
                     
                         
                     
                     
                         
                     
                     
                        41 649,000 
                     
                  
                        2025
                     
                     
                         
                     
                     
                         
                     
                     
                         
                     
                     
                        41 782,000 
                     
                  
                        2026
                     
                     
                         
                     
                     
                         
                     
                     
                         
                     
                     
                        41 913,000 
                     
                  
                        2027
                     
                     
                         
                     
                     
                         
                     
                     
                         
                     
                     
                        42 047,000